Zimbabwe se Morgan Tsvangirai oorledeMorgan Tsvangirai, voormalige eerste minister van Zimbabwe en leier van die MDC Morgan Tsvangirai, leier van die MDC-T, die opposisieparty in Zimbabwe, is Woensdag oorlede. Elias Mudzuri, adjunkpresident van die party, het die nuus bevestig. “Soos julle weet sukkel ons MDC-T-president, dr. Morgan Richard Tsvangirai, al ŉ wyle met sy gesondheid. Dis baie hartseer om aan te kondig dat ons ons ikoon en vegter vir demokrasie verloor het. Ons dink aan en bid vir die familie, die party en die land.” Tsvangirai (65) het kolonkanker gehad en was al sedert sy diagnose in Junie 2016 gereeld in die hospitaal.